**I. tema – UVOD U POVIJEST – ponavljanje i uvježbavanje**

1. Ponovi ključne pojmove: povijest, znanost, „otac povijesti”, povijesni izvori, muzej, arhiv, era, kršćanska era, lenta vremena, povijesna karta

2. Objasni podjelu prošlosti. (Kako su i zašto povjesničari podjelili prošlost? Koja je granica između prapovijesti i povijesti? Zašto? Kako se dijeli povijesno doba?)

3. a) Razvrstaj navedene povijesne izvore: *nakit, novine, natpis, razglednica, film, oružje, odjeća, legenda, knjiga, DVD, bajka, kosti životinja, čaša, priča, cipele*

 b) Navedi još jedan primjer za svaku vrstu.

|  |  |  |  |  |
| --- | --- | --- | --- | --- |
| materijalni | pisani | slikovni | tonski | tradicija |
|  |  |  |  |  |

4. Nacrtaj lentu vremena koja će obuhvatiti razdoblje od 1000.g.pr.Kr. do 1000.g. – označi svaku stotu godinu (100 godina = 1 cm).

1. Označi na lenti slijedeće godine: 990.g.pr.Kr., 810.g.pr.Kr., 650.g.pr.Kr., 470.g.pr.Kr., 160.g.pr.Kr., 80.g.pr.Kr., 1.g.pr.Kr., 1.g., 80.g., 390.g., 470.g., 530.g., 850.g.
2. Odredi i napiši stoljeće za sve te godine (pomoći će ti lenta).
3. Odredi tisućljeće za slijedeće godine: 990.g.pr.Kr., 1.g.pr.Kr., 80.g., 530.g., 1100.g., 1526.g., 1945.g., 2001.g., 2011.g.
4. Označi razdoblje od 790.g.pr.Kr. do 80.g. pr.Kr. crvenom bojom na pravcu. Izračunaj: Koliko je godina prošlo od 790.g.pr.Kr. do 80.g.pr.Kr.?
5. Označi razdoblje od 790.g.pr.Kr. do 750.g. plavom bojom na pravcu. Izračunaj: Koliko je godina prošlo od 790.g.pr.Kr. do 750.g.?

5. Izračunaj.

1. Pismo se počelo koristiti 3500.g.pr.Kr.. Koliko je godina prošlo od tada do danas?
2. Koliko je godina star predmet koji su izradili Grci 470.g.pr.Kr.?
3. Arapi su počeli računati godine 622.g. Koliko je godina prošlo od tada do danas?

6. Izračunaj:

Rim je, prema legendi, osnovan 753.g.pr.Kr. i tada su Rimljani počeli brojiti godine. Propašću Rima 476.g. propada i Zapadno Rimsko Carstvo te završava stari vijek. Istočno Rimsko Carstvo propalo je 1453.

1. Koja bi sada godina bila Rimljanima (po rimskoj eri)?
2. Koliko je godina trajalo Zapadno Rimsko Carstvo?
3. Koliko je duže postojalo Istočno Rimsko Carstvo?
4. Koliko je godina prošlo od propasti Zapadnog Rimskog Carstva?